ТОСКАНА – КУЛИНАРЕН ТУР

Цена: 342 евро / 699 лева

Дати: 13.07/ 03.08/ 31.08/ 21.09/ 12.10/ 02.11.2013 г.

Автобусна програма 7 дни / 6 нощувки

Цената включва:

- 6 нощувки със закуски в хотел 3*/4* - четири в Монтекатини Терме, по една в Загреб и Опатия;

- 6 вечери;

-Транспорт с комфортен автобус;

- Екскурзовод на български език ;

Цената не включва:

Настаняване в единична стая – 109 евро;

Медицинска застраховка ;

Входни такси за посещаваните туристически обекти;

Посещение на винарна и дегустация на местните вина (30 €);

Сити такса по 2 € на вечер за хотели 3* или 3 € на вечер за хотели 4* /съгласно наредбата на италианския туристически борд/

С тази екскурзия ще посетите: Загреб, Флоренция, Сиена, Лука, Монтекатини Терме, областта Кианти, Монтепулчано, Пиенца, Сан Джиминяно, Опатия

ТУРИСТИЧЕСКА ПРОГРАМА:

1 Ден София – Загреб

Тръгване от София за Загреб в 08:00ч от Националния стадион “Васил Левски”. Вечеря и нощувка в Загреб.
2 Ден Загреб – Италия

Закуска. Кратка туристическа програма в Загреб – ще откриете историческия център и впечатляващата атмосфера на балканската столица, наричана „Малката Виена”.
Отпътуване за Италия. Вечеря и нощувка в SPA курорта Монтекатини Терме.
3 Ден Флоренция

Закуска. Денят е посветен на Флоренция – туристическа обиколка на историческите забележителности, с която ще се срещнете с изкуството на Ренесанса – Санта Кроче, старата Францисканска църква, в която ще откриете фреските на Джотто и мемориалите на Микеланджело, Галилео Галилей и Росини. Катедралата Санта Мария дел Фиоре – символ на града с огромния купол на Брунелески. На площада на Катедралата ще видите и Камбанарията на Джотто и Баптистерия Сан Джовани с прочутите “Порти към рая”. Обиколката продължава с най-красивия площад – Пиаца дела Синьория с прочутата статуя Давид на Микеланджело, със Стария дворец и Понте Векио – стария мост на река Арно.
Свободно време за обяд в един уютните ресторанти във Флоренция с типично тосканско меню. Препоръчваме Ви предястие от богат избор от традиционни колбаси, сервирани с пъпещ; Паста със сметана и пресни гъби, Равиоли с прошуто. Опитайте и колбасите Finocchiona.
Следобед имате възможност да посетите някоя от известнтите картинни галериии - Галерия Уфици, Галерията на Академията или Палацо Пити – новият дворец на Медичите и Палацо Векио – старият дворец. Следобед връщане в хотела. Вечеря и нощувка.
4 Ден Монтелпулчано, Пиенца

Закуска. Еднодневна гастрономическа екскурзия до Монтелпулчано и Пиенца.
Монтепулчано е малко градче, разположено сред Тосканските хълмове, обградено с крепостни стени, зад които откривате оживени улици с многобройни ренесансови дворци и църкви. Но градчето е най-известно с производството на прочутите по цял свят Vino Nobile и Vino Brunello и считани за едни от най-добрите вина и с основание цената на бутилка Brunello достига до космически размери. Традиционно се поднася със „Спагети пичи”, чеснов сос и бричоле( тоскански хляб). Посещение на винарна и дегустация на местните вина ( 30 € ) .
Пиенца – уникален Ренесансов град, често описван като “идеалният град” или “градът утопия”, известен не само със съхранения си облик, а и със сиренето Pecorino – традиционен продукт от този регион. Връщане в хотела. Вечеря и нощувка.
5 Ден Сиена - Сан Джиминяно

Закуска. Туристическа програма в Сиена – от Сиенската Република, доминираща в Тоскана през късното Средновековие, са наследени изключителни исторически забележителности- посетете Сиенската Катедрала – една от най-красивите в Италия с мраморна фасада в романски стил и фрески на Джовани Пизано и къщата на Св.Катерина Сиенска,ще видите Пиаца дел Кампо и Палацо публико. Свободно време за обяд.
Посещение на Сан Джиминяно – градчето се слави със средновековните си кули, площада Пиаца делла Цистерна с кладенец от 13век, Палацо дел Пополо и Катедралата. В Сан Джиминяно е известно виното Vernaccia.В
Вечерта непременно опитайте Вино Санто – сладко сухо вино, с което по традиция завършва всяко хранене в Тоскана. Обичйно Vino Santo се сервира с бишкоти ди Прато, които се топят в него.Вечеря и нощувка.
6 Ден Лука – Хърватската ривиера

Закуска. Посещение на Лука – един от най-добре съхранените средновековни градове в Италия, където според легендите се съхранява “Светия образ”, изработен от Никодим от Ариматрея, очевидец на Христовото разпятие.
Отпътуване за Хърватската ривиера. Настаняване в хотел в Опатия. Свободно време. Вечеря и нощувка.
7 Ден Опатия – София

Закуска. Отпътуване за България. Пристигане в София. Вечерта.

ПРОГРАМАТА ВЪВ ФЛОРЕНЦИЯ
Църквата Санта Кроче /5 €/, Катедралата, Баптистерият /5 €/, Кулата на Джото /6 €/, Площада на Синьорията, Палацо Векио /8 €/, покрития мост Понте Векио, Галерия Уфици /12 €/